มันจู่โจมโดยไม่มีการเตือน ตอนไหนก็ได้
คุณอาจจะกำลังเดินผ่านพรมนิ่มๆ และเอื้อมไปจับลูกบิดประตู
ทันใดนั้นเอง...แปล๊บ!
จะเข้าใจไฟฟ้าสถิต
เราต้องรู้ธรรมชาติของสสารก่อนสักหน่อย
สสารทุกอย่างประกอบด้วยอะตอม
ซึ่งประกอบด้วยอนุภาคเล็กๆ 3 ชนิด
อิเล็กตรอนประจุลบ
โปรตอนประจุบวก
และนิวตรอนที่เป็นกลาง
ตามปกติแล้วอิเล็กตรอนและโปรตอน ในอะตอมจะสมดุลกัน
นี่เป็นเหตุผลที่สสารทั้งหลายที่คุณเจอ ส่วนใหญ่มีประจุไฟฟ้าเป็นกลาง
แต่อิเล็กตรอนมีขนาดเล็กจิ๋ว และมีมวลสารน้อยมากจนแทบไม่มี
และการถูหรือการเสียดสีอาจทำให้ อิเล็กตรอนที่เกาะอยู่หลวมๆ
ได้รับพลังงานมากพอที่จะหลุด ออกจากอะตอมและไปเกาะที่อื่น
เคลื่อนย้ายจากพื้นผิวที่แตกต่างกัน
เมื่อสิ่งนี้เกิดขึ้น
วัตถุชนิดแรกจะมีโปรตอนมากกว่าอิเล็กตรอน
และมีประจุฟฟ้ากลายเป็นบวก
ในขณะที่วัตถุอีกชนิดที่มีอิเล็กตรอน สะสมอยู่จะมีประจุไฟฟ้าเป็นลบ
สภาพแบบนี้เรียกว่า ความไม่สมดุลของประจุไฟฟ้า
หรือการแยกประจุสุทธิ
แต่ธรรมชาติมักโน้มเอียงไปทางสมดุล
ดังนั้นเมื่อสสารที่มีประจุเพิ่มขึ้น สัมผัสกับสสารชนิดอื่น
อิเล็กตรอนที่เคลื่อนที่ได้จะฉวยโอกาส
ไปในที่ซึ่งมันเป็นที่ต้องการมากที่สุด
ไม่ว่าจะเป็นการกระโดด ออกจากวัตถุที่มีประจุลบ
หรือกระโดดเข้าไปหาวัตถุที่มีประจุบวก
เพื่อพยายามให้ได้สมดุล ประจุเป็นกลางกลับคืนมา
และการเคลื่อนไหวอย่างรวดเร็ว ของอิเล็กตรอนนี้เรียกว่า ไฟฟ้าสถิต
เป็นสิ่งเรารู้จักกันว่า ไฟฟ้าช็อต
กระบวนการนี้ไม่ได้เกิดขึ้นกับวัตถุทุกชนิด
มิฉะนั้นแล้วคุณคงถูกไฟฟ้าช็อตตลอดเวลา
ตัวนำไฟฟ้า เช่น โลหะ และน้ำเกลือ
มีแนวโน้มที่จะมีอิเล็กตรอนเกาะ อยู่ภายนอกหลวมๆ
ซึ่งทำให้เกิดการไหลระหว่างโมเลกุลได้ง่าย
ในขณะที่ฉนวน เช่น พลาสติก ยาง และแก้ว
มีอิเล็กตรอนที่เกาะแน่นและไม่กระโดด ไปหาอะตอมอื่นง่ายๆ
ไฟฟ้าสถิตมักจะเกิดขึ้น
เมื่อหนึ่งในวัตถุที่เกี่ยวข้องเป็นฉนวน
เมื่อคุณเดินผ่านพรม
อิเล็กตรอนจากตัวคุณจะหลุดลงไปอยู่บนพรม
ในขณะที่ขนสัตว์ซึ่งเป็นฉนวนของพรม จะต้านทานการสูญเสียอิเล็กตรอนของตัวมันเอง
แม้ว่าร่างกายของคุณและพรม จะยังมีประจุไฟฟ้าเป็นกลาง
แต่ตอนนี้เกิดขั้วประจุระหว่างทั้งสอง
และเมื่อคุณเอื้อมมือไปจับลูกบิดประตู
แปล๊บ!
อิเล็กตรอนที่เกาะหลวมๆบนลูกบิดประตูโลหะ ก็กระโดดเข้าหามือคุณ
เพื่อทดแทนอิเล็กตรอนที่ร่างกายคุณเสียไป
ถ้าสิ่งนี้เกิดขึ้นในห้องนอนคุณละก็ มันน่ารำคาญนิดหน่อย
แต่ถ้าอยู่กลางแจ้ง
ไฟฟ้าสถิตอาจเป็นพลังทำลายล้าง อันน่ากลัวของธรรมชาติ
ในสภาพปัจจัยแวดล้อมบางอย่าง การแยกประจุจะเกิดขึ้นในเมฆ
เราไม่ทราบชัดว่ามันเกิดขึ้นได้อย่างไร
มันอาจเกี่ยวกับการหมุนวนของหยดน้ำเล็กๆ
หรืออนุภาคน้ำแข็งภายในตัวมัน
อย่างไรก็ตาม ความไม่สมดุลของประจุ จะถูกทำให้เป็นกลาง
ด้วยการปล่อยไปยังสิ่งอื่น
เช่น อาคาร
โลก
หรือเมฆก้อนอื่นเป็นสายฟ้าขนาดยักษ์ ที่เรารู้จักกันในนาม ฟ้าแลบ
และเช่นเดียวกับที่นิ้วของคุณอาจจะถูกช็อต ที่เดิมซ้ำแล้วซ้ำอีก
คุณควรจะเชื่อว่าฟ้าผ่าสามารถผ่าที่เดิม ได้มากกว่าหนึ่งครั้ง